OzLabs/hebrew-wiki-articles huggingface dataset:
אליהו עטיה

אליהו עטיה הוא שחקן טניס שולחן פאראלימפי ישראלי.

ב התחרה בתחרויות יחידים וקבוצות: בתחרות היחידים בדרגת נכות 3 הפסיד בשמינית הגמר ובתחרות היחידים הפתוחה לדרגות נכות 1-5 הפסיד בשלב המוקדמות, בתחרות הקבוצות (עם שלמה אהרוני וחיים אשכנזי) השלישייה הפסידה בשלב המוקדמות.

ב התחרה בתחרויות יחידים וזוגות: בתחרות היחידים בדרגת נכות 3 הפסיד בשלב המוקדמות ובתחרות היחידים הפתוה לדרגות נכות 1-5 לא העפיל לשמינית הגמר. בתחרות הזוגות (עם שלמה אהרוני) הפסידו בשלב המוקדמות.

בשנת 2000 זכה (עם אהרון פרקש) במקום הראשון בתחרות גבית מדינות הים התיכון.

יחד עם השחקן שמואל בן-עשור זכה במדליות ארד באליפות צרפת הפתוחה (2010) ובאליפות הונגריה הפתוחה (2015).

==קישורים חיצוניים==

* [https://www.paralympic.org/eliyahu-atia פירוט השתתפותו בתחרויות המשחקים הפאראלימפיים] באתר הרשמי של IPC 
* [http://stats.ipttc.org/profiles/986 אליהו עטיה] באתר איגוד טניס שולחן העולמי

קטגוריה:ספורטאים פאראלימפיים ישראלים
קטגוריה:שחקני טניס שולחן נכים ישראלים
קטגוריה:שחקני טניס שולחן פאראלימפיים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחקני טניס שולחן במשחקים הפאראלימפיים ברצלונה (1992)
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:שחקני טניס שולחן במשחקים הפאראלימפיים אטלנטה (1996)
קטגוריה:ישראלים שנולדו במאה ה-20
ילה דוין

ילה דוין (בהולנדית: Jelle Duin; נולד ב-27 בינואר 1999) הוא כדורגלן הולנדי המשחק בעמדת החלוץ בהפועל ירושלים.

==קריירה==
דוין התחיל את הקריירה שלו בקבוצת הילדים של קונינגקלייקה, ממנה עבר להארלם ובגיל 11 הצטרף לא.ז. אלקמאר. ב-22 בדצמבר 2017 ערך את הופעת הבכורה שלו בצעירי אלקמאר במשחק נגד ניימכן בהפסד 7-2 בו גם הבקיע את שער הבכורה שלו בקבוצה.

ב-2 בספטמבר 2019 הושאל לפולנדם, במדיה כבש 5 שערים ב-14 משחקים. ב-31 ביולי 2020 הושאל למאסטריכט בהסכם עד לסיום העונה, אולם בינואר חזר לאלקמאר. 

ב-19 באוגוסט 2022 דוין הושאל לאורהוס מליגת העל הדנית לעונה אחת, עם אופציה לרכישה. ב-4 ביוני 2023 נערך המשחק האחרון של העונה בו עלה דוין מהספסל בדקה ה-71 במצב של 3-0 לברונדבי. תוך רבע שעה דוין כבש צמד ואף גרם לפנדל אותו הבקיע חברו לקבוצה פטריק מורטנסן. המשחק נגמר בתוצאה 3-3, שעזר לאורהוס להבטיח את המקום השלישי בליגה.

ב-8 בספטמבר 2023 הושאל להפועל ירושלים מליגת העל.

==קישורים חיצוניים==

==הערות שוליים==

קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:כדורגלני פולנדם
קטגוריה:כדורגלני מאסטריכט
קטגוריה:כדורגלני א.ז. אלקמאר
קטגוריה:כדורגלני אורהוס
קטגוריה:כדורגלני הפועל ירושלים
קטגוריה:כדורגלנים זרים בישראל
קטגוריה:ספורטאים זרים בדנמרק
קטגוריה:ספורטאים הולנדים בישראל
קטגוריה:הולנדים שנולדו ב-1999
אורבין קבררה

אורבין חאובני קבררה חירון (בספרדית: Orvin Geovanny Cabrera Girón; 20 בפברואר 1977 – 28 בספטמבר 2010) היה כדורגלן הונדורסי ששיחק בעמדת הקשר. הוא שיחק בקבוצות ריאל אספנייה, אולימפיה, מרתון ווידה במסגרת ליגת העל של הונדורס, בקבוצת לואיס אנחל פירפו במסגרת ליגת העל של אל סלוודור, וכן בנבחרת הונדורס.

== קריירת מועדונים ==
קבררה שיחק במהלך הקריירה בקבוצות ריאל אספנייה, אולימפיה, מרתון ווידה במסגרת ליגת העל של הונדורס, ובקבוצת לואיס אנחל פירפו במסגרת ליגת העל של אל סלוודור.

הוא פרש מכדורגל בשנת 2009 בשל מחלה.

== קריירה בינלאומית ==
קבררה היה חלק מסגל נבחרת הונדורס עד גיל 20 בטורניר גביע העולם עד גיל 20 בשנת 1995, וערך שתי הופעות בטורניר.

ב-30 במאי 2000 ערך את הופעתו היחידה בנבחרת הונדורס, בהפסד 2-1 לנבחרת קנדה במשחק ידידות. הוא הבקיע את שער נבחרתו במשחק זה.

== מותו ==
ב-28 בספטמבר 2010 מת קבררה לאחר מאבק של שנתיים בסרטן הכליה.

== קישורים חיצוניים ==

== הערות שוליים ==

קטגוריה:כדורגלנים הונדורסים
קטגוריה:קשרי כדורגל הונדורסים
קטגוריה:כדורגלני אולימפיה
קטגוריה:כדורגלני נבחרת הונדורס
קטגוריה:הונדורסים שנולדו ב-1977
קטגוריה:נפטרים ב-2010
עלאא א-דין חסן

עלאא א-דין חסן (בערבית: علاء الدين حسن; נולד ב-31 בינואר 2000) הוא כדורגלן ערבי-ישראלי בעל דרכון פלסטיני המשחק בעמדת הקיצוני באל-ערבי.

==קריירה==
חסן התחיל לשחק כדורגל בקבוצת הילדים של מכבי חיפה ובגיל 14 הצטרף לזו של בית"ר כפר כנא. שנה לאחר מכן עזב לגרמניה ושיחק בקבוצת הנערים של אלמניה אאכן ממנה עבר לפמליקאו הפורטוגלית.

בקיץ נבחן במכבי חיפה. בנובמבר של אותה שנה סיכם במכבי פתח תקווה, אך המעבר לא יצא לפועל. במרץ חתם בהפועל כאוכב מליגה א'. 3 ימים לאחר מכן ערך את הופעת הבכורה שלו בקבוצה בניצחון 1-3 נגד הפועל בני זלפה. ב-9 באפריל הבקיע את שער הבכורה שלו בקבוצה בניצחון 1-3 נגד הפועל באקה אל-גרבייה.

ב-26 באוקטובר 2021 הצטרף למ.ס. כפר קאסם מהליגה הלאומית. באותו יום ערך את הופעת הבכורה שלו בקבוצה בניצחון 0-2 נגד מכבי יבנה. שנה לאחר מכן חתם בהפועל אום אל-פחם. ב-29 באוגוסט 2022 הבקיע את צמד בהופעת הבכורה שלו בקבוצה בתיקו 3-3 נגד הפועל עפולה.

ב-15 ביוני 2023 חתם בבני סכנין מליגת העל.

בבספטמבר 2023 זומן לסגל נבחרת פלסטין. ב-6 בספטמבר ערך את הופעת הבכורה שלו בקבוצה בהפסד 2-1 ל. ב-2 בינואר 2024 שוחרר מהמועדון.

בפברואר חתם באל-ערבי מליגת העל הקטרית.

נכלל בסגל נבחרת פלסטין לטורניר גביע אסיה 2023.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:כדורגלנים פלסטינים
קטגוריה:חלוצי כדורגל ישראלים
קטגוריה:חלוצי כדורגל פלסטינים
קטגוריה:כדורגלנים ערבים ישראלים
קטגוריה:כדורגלני מועדון ספורט כפר קאסם
קטגוריה:כדורגלני הפועל אום אל-פחם
קטגוריה:כדורגלני בני סכנין
קטגוריה:כדורגלני אל-ערבי (קטר)
קטגוריה:כדורגלני נבחרת פלסטין
קטגוריה:כדורגלני גביע אסיה 2023
קטגוריה:כדורגלנים ישראלים בגרמניה
קטגוריה:כדורגלנים ישראלים בפורטוגל
קטגוריה:ספורטאים זרים בקטר
קטגוריה:ישראלים שנולדו ב-2000
מוקדמות מונדיאל 2026 - אירופה

מוקדמות מונדיאל 2026 של אופ"א יערכו בין מרץ 2025 למרץ 2026. 55 הנבחרות החברות באופ"א יתמודדו על 16 מקומות במונדיאל 2026. המוקדמות התחלקו לשני סיבובים: שלב הבתים ופלייאוף.

בשלב הבתים יחולקו 55 הנבחרות ל-12 בתים של 5 או 4 קבוצות וישוחקו בשיטת בית חוץ. הנבחרת המנצחת בכל בית תעפיל למונדיאל והסגנית תעפיל לשלב הפלייאוף.

בשלב הפלייאוף יתחרו שתים עשרה הסגניות משלב הבתים בנוסף לארבע נבחרות שהעפילו מליגת האומות 2024/2025. 16 הנבחרות יחולקו ל-4 מסלולים שכללו 4 נבחרות כל אחד. בכל מסלול יתקיימו משחקי חצי גמר ומשחק גמר. ארבע הנבחרות שניצחו את משחקי הגמר בפלייאוף יעפילו למונדיאל.

== הגרלה ==
כל נבחרות החברות באופ"א יכולות להגיש בקשה להשתתף בתחרות, עם זאת, רוסיה הושעתה לזמן בלתי מוגבל ב-28 בפברואר 2022 מהשתתפות בתחרויות של אופ"א ופיפ"א עקב פלישתה לאוקראינה. לכן, לא ברור אם הם יתחרו במוקדמות גביע העולם.

== שלב הבתים ==

=== בית 1 ===

=== בית 2 ===

=== בית 3 ===

=== בית 4 ===

=== בית 5 ===

=== בית 6 ===

=== בית 7 ===

=== בית 8 ===

=== בית 9 ===

=== בית 10 ===

=== בית 11 ===

=== בית 12 ===

== שלב הפלייאוף ==
בשלב הפלייאוף יתחרו שתים עשרה הנבחרות שסיימו במקום השני בבית, וארבע הנבחרות הטובות ביותר מבין הנבחרות שסיימו במקום הראשון בבתים בליגת האומות וסיימו מחוץ לשני המקומות הראשונים בבתים במוקדמות המונדיאל. שש עשרה הנבחרות יחולקו לארבעה בתים, ארבע נבחרות בכל בית שיתחרו בשני חצאי־גמר וגמר בכל אחד מהבתים על ארבעה מקומות לשלב הבתים של המונדיאל. את חצאי הגמר תארח הנבחרת בעלת המאזן הטוב ביותר במוקדמות מבין שתי המתמודדות, אירוח הגמר ייקבע בהגרלה. ארבע המנצחות בכל גמר יעפילו למונדיאל.
==קישורים חיצוניים==
* 

קטגוריה:אירועים עתידיים
קטגוריה:מונדיאל 2026
קטגוריה:מוקדמות המונדיאל
קטגוריה:תחרויות כדורגל ב-2025
דניס מרשל

דניס אמוס מרשל מקסוול (בספרדית: Dennis Amos Marshall Maxwell; 9 באוגוסט 1985 – 23 ביוני 2011) היה כדורגלן קוסטה ריקאי ששיחק בעמדת המגן השמאלי. הוא שיחק בקבוצות פונטרנס וארדיאנו מליגת העל של קוסטה ריקה, בקבוצת אולבורג בולדספילקלוב מליגת העל הדנית, וכן בנבחרת קוסטה ריקה.

== קריירת מועדונים ==
מרשל גדל במחלקת הנוער של לימוננסה. הוא החל את הקריירה המקצוענית שלו בקבוצת פונטרנס מליגת העל של קוסטה ריקה, ובסך הכל ערך 30 הופעות ליגה במדי המועדון, בהן הבקיע שלושה שערים.

בחודש ינואר 2009 הושאל מרשל לארדיאנו מליגת העל של קוסטה ריקה עד לתום עונת . בסוף העונה חתם על חוזה קבוע במועדון. בסך הכל ערך 18 הופעות ליגה במדי המועדון.

ב-31 באוגוסט 2009 חתם באולבורג בולדספילקלוב מליגת העל הדנית. ב-5 במאי 2010 ערך את הופעת הבכורה שלו במועדון, בהפסד 1–3 לראנס במסגרת המחזור ה-31 בליגה לעונת . הוא ערך 18 הופעות ליגה במדי המועדון עד למותו, בהן הבקיע שער אחד.

== קריירה בינלאומית ==
ב-6 ביוני 2009 ערך מרשל את הופעת הבכורה שלו בנבחרת קוסטה ריקה, בניצחון 2–3 על נבחרת טרינידד וטובגו במסגרת מוקדמות מונדיאל 2010.

הוא היה חלק מסגל הנבחרת בטורנירים גביע הזהב 2009 וגביע הזהב 2011.

ב-18 ביוני 2011, במשחקו האחרון בנבחרת לפני מותו, הבקיע את שערו היחיד במדי הנבחרת, בהפסד לנבחרת הונדורס במסגרת שלב רבע הגמר של גביע הזהב 2011.

הוא ערך 19 הופעות במדי הנבחרת, בהן הבקיע שער אחד.

== מותו ==
ב-23 ביוני 2011 נהרגו מרשל ובת זוגו בתאונת דרכים סמוך לסן חוסה, כאשר היו בדרכם להוריו של מרשל המתגוררים בלימון.

== קישורים חיצוניים ==

== הערות שוליים ==

קטגוריה:כדורגלנים קוסטה ריקאים
קטגוריה:מגני כדורגל קוסטה ריקאים
קטגוריה:כדורגלני פונטרנס
קטגוריה:כדורגלני ארדיאנו
קטגוריה:כדורגלני אולבורג
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2009
קטגוריה:כדורגלני גביע הזהב 2011
קטגוריה:כדורגלנים שמתו במהלך הקריירה
קטגוריה:הרוגי תאונות דרכים
קטגוריה:קוסטה ריקאים שנולדו ב-1985
קטגוריה:קוסטה ריקאים שנפטרו ב-2011
יבהן יבסייב

יבהן ואסיליוביץ' יבסייב (באוקראינית: Євген Васильович Євсєєв; 16 באפריל 1987 – 19 באוגוסט 2011) היה כדורגלן אוקראיני ששיחק בעמדת הבלם. הוא שיחק בקבוצות ארסנל קייב מליגת העל האוקראינית וצסק"א קייב מהליגה האוקראינית הראשונה.

== קריירת מועדונים ==
יבסייב גדל במחלקת הנוער של דינמו קייב. הוא החל את הקריירה המקצוענית שלו בקבוצת צסק"א קייב מהליגה האוקראינית הראשונה, ובהמשך עבר לארסנל קייב מליגת העל האוקראינית, במדיה שיחק עד למותו.

== קריירה בינלאומית ==
יבסייב ערך הופעה אחת במדי נבחרת אוקראינה עד גיל 21.

==משפחתו==
יבהן יבסייב הוא בנו של כדורגלן ומאמן כדורגל ואסילי יבסייב.
== מותו ==
ב-19 באוגוסט 2011 נהרג יבסייב בתאונת דרכים במחוז איוואנו-פרנקיבסק. נקבר בקייב, ליד אביו.

== קישורים חיצוניים ==

קטגוריה:כדורגלנים אוקראינים
קטגוריה:בלמי כדורגל אוקראינים
קטגוריה:כדורגלני צסק"א קייב
קטגוריה:כדורגלני ארסנל קייב
קטגוריה:כדורגלנים שמתו במהלך הקריירה
קטגוריה:הרוגי תאונות דרכים
קטגוריה:אוקראינים שנולדו ב-1987
קטגוריה:אוקראינים שנפטרו ב-2011
אלישע עזרא

אלישע עזרא הוא ספורטאי ספורט נכים ישראלי רב-תחומי.

עזרא מתאמן במרכז הספורט לנכים של איל"ן ברמת גן והשתתף בתחרויות ארציות ועולמיות בענפי ספורט שונים ובענף המרכזי בו הוא לוקח חלק: סיוף בכיסאות גלגלים.

במשחקי סטוק מנדוויל לשנת 1979 השתתף בתחרויות סיף וזכה במדליית ארד.

בשנת 1980 הגיע למקום השלישי באליפות הארץ לנכים בסיוף.

בשנת 1986 השתתף בריצת מרתון בוושינגטון וסיים שביעי מבין הרצים הנכים, עם זמן של 2:44.03 שעות.

בשנת 1987 דורג שביעי באליפות אירופה בסיף כיסאות גלגלים.

בשנת 1988 התחרה באתלטיקה והגיע מקום הראשון במירוץ כיסאות גלגלים למרחק 1,500 מטר.

בשנת 1989 זכה עם שלמה בלן בטורניר זוגות באליפות ישראל בטניס כיסאות גלגלים במדליית הכסף.

עזרא שיחק כדורסל כיסאות גלגלים והיה חבר נבחרת איל"ן תל אביב.

ב התחרה בסיף בדרגת נכות A ולקח חלק בתחרויות דקר ורומח. בשתי התחרויות סיים בשלבי המוקדמות ולא העפיל לשמינית הגמר.

==קישורים חיצוניים==
* [https://www.paralympic.org/elisha-ezra פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:ספורטאים פאראלימפיים ישראלים
קטגוריה:ספורטאים ישראלים במשחקים הפאראלימפיים סידני (2000)
קטגוריה:סייפים במשחקים הפאראלימפיים סידני (2000)
קטגוריה:סייפים פאראלימפיים ישראלים
קטגוריה:טניסאים נכים ישראלים
קטגוריה:סייפים נכים ישראלים
קטגוריה:אתלטים נכים ישראלים
קטגוריה:שחקני כדורסל נכים ישראלים
קטגוריה:ספורטאים רב תחומיים
קטגוריה:ספורטאי איל"ן
קטגוריה:ישראלים שנולדו במאה ה-20
ג'פרי אנטוקה

ג'פרי אנטוקה-פולה (באנגלית: Jeffrey Ntuka-Pule; 10 במאי 1985 – 21 בינואר 2012) היה כדורגלן דרום אפריקאי ששיחק בעמדת המגן השמאלי.

== קריירת מועדונים ==
אנטוקה הצטרף בשנת 2003 למחלקת הנוער של צ'לסי, והושאל במשך חמש שנים לווסטרלו מליגת העל הבלגית, במדיה ערך 93 הופעות ליגה והבקיע ששה שערים.

ב-15 בינואר 2009 חתם אנטוקה בקייזר צ'יפס מליגת העל הדרום-אפריקאית, וקבוצתו האחרונה הייתה סופרספורט יונייטד, גם היא מליגת העל הדרום-אפריקאית, ממנה שוחרר בחודש יולי 2011.

== קריירה בינלאומית ==
ב-18 באוגוסט 2004 ערך אנטוקה את הופעת הבכורה שלו בנבחרת דרום אפריקה, בניצחון 0–2 על נבחרת תוניסיה במשחק ידידות. בסך הכל ערך חמש הופעות במדי הנבחרת.

== מותו ==
ב-21 בינואר 2012, בשעות הבוקר המוקדמות, נרצח אנטוקה בדקירות. רוצחו, אפריל ג'או, נידון בחודש נובמבר 2013 ל-12 שנות מאסר.

== קישורים חיצוניים ==

== הערות שוליים ==

קטגוריה:כדורגלנים דרום אפריקאים
קטגוריה:מגני כדורגל דרום אפריקאים
קטגוריה:כדורגלני צ'לסי
קטגוריה:כדורגלני וסטרלו
קטגוריה:כדורגלני קייזר צ'יפס
קטגוריה:כדורגלני סופרספורט יונייטד
קטגוריה:כדורגלני נבחרת דרום אפריקה
קטגוריה:כדורגלנים שמתו במהלך הקריירה
קטגוריה:קורבנות רצח
קטגוריה:דרום אפריקאים שנולדו ב-1985
קטגוריה:דרום אפריקאים שנפטרו ב-2012
מרכז לוחמת הספקטרום

מרכז הלוחמה האלקטרונית 513 (או יחידת הלוחמה האלקטרונית) היא יחידה טקטית-טכנולוגית מובחרת באגף התקשוב וההגנה בסב"ר הנמצאת תחת חטיבת הספקטרום וההגנה בסב"ר. היחידה משלבת גם תפקידי לחימה.

המרכז האחראי על שיבוש מערכות הקשר והתקשורת של האויב כאשר בכלל זה הוא עוסק בשיבוש שידורי רדיו וטלוויזיה, שירותים סלולריים ועוד. עיקר פעילות המערך היא התקפית, אך בין עיסוקיו מערך הלוחמה האלקטרונית פועל גם להגנה על מערכות התקשורת הצבאיות. היחידה פועלת באוויר, בים וביבשה וזמינה להיות מוקפצת לכל מקום בארץ.

אחת הפעולות הזכורות שביצע המרכז היא במבצע "עמוד ענן", בה השתלטו על תחנת שידור הרדיו של חמאס והג׳יהאד האיסלמי ושידרו לתושבי הרצועה כתוביות בערבית - 'חמאס משחק באש ומהמר על גורלכם. צבא ההגנה לישראל מתקדם לעבר השלב השני של המבצע. למען ביטחונכם, התרחקו מתשתיות חמאס ומאנשיו'. מפקד מרכז לוחמת הספקטרום הוא קצין בדרגת אלוף-משנה.

== גדוד פסגות 5114 ==
גדוד "פסגות" 5114 (לשעבר גדוד חי"ק 374 או יחידת חי"ק 374) הוא הגדוד המבצעי של מרכז הל"א, המסייע במשימות הגנה במרחב האלקטרומגנטי, פועל לשיבוש מערכות אויב, בהגנת השמים בתווך האלקטרומגנטי, ומייצר חופש פעולה במשימות ההתקפה וההגנה. מטרת הגדוד המוגדרת היא לשבש את הפיקוד והשליטה של האויב על השטח, להשתלט על אמצעי המדיה שלו (רדיו, טלוויזיה) ולהשתיל בתוכם את המסרים מיועדים כדי לפגוע במורל האויב.

גדוד פסגות הוא ותיק בחיל התקשוב, אך בעשור האחרון הוטלו עליו משימות הגנה והתקפה בממד הל"א, בעקבות הגדרת תחום הלוחמה האלקטרונית כמאמץ צה"לי ותווך מרכזי בפעילות הצבא הוכפף הגדוד למרכז הל"א בחטיבת ההגנה.

גדוד פסגות מיומן לבצע הגנה והתקפה. הפלוגות מצויות בכל הפיקודים המרחביים, ויש פעילות ספקטרום ול"א גם עם זרועות האוויר והים. מדובר בגדוד סדיר, המונה מאות חיילות וחיילים העוברים מסלול הכשרה ארוך ומורכב. בגדוד ארבעה מקצועות: לוחם ל"א, טכנאי ל"א, שולט ספקטרום וחוקר ספקטרום.

מפקד הגדוד הוא קצין בדרגת סגן-אלוף. מפקד הגדוד הנוכחי הוא סא"ל ב׳.

== הכשרה ==
גדוד הל"א משלב גברים ונשים יחד לאורך כל השירות, המסלול כולל טירונות המכשיר את לוחמי היחידה כרובאי 03, כאשר לאחר מכן הם עוברים קורס מקצועי המכין אותם להמשך השירות המבצעי.<ref name=":0"></ref>

בהכשרתם, לומדים לוחמי היחידה על כל המערכות הקיימות במערך, ניווטים, שבועות קליעה ושטח, תרגילים ותרחישי אמת שונים.
בסיום ההכשרה הלוחמים משתבצים באחת מהפלוגות המבצעיות של הגדוד, למתאימים יש אפשרות לצאת לקורס הדרכה, אשר בסופו יכשירו את דור ההמשך.<ref name=":0" />

== קישורים חיצוניים ==
* 
* 
* 

== הערות שוליים ==

קטגוריה:אגף התקשוב
קטגוריה:לוחמה אלקטרונית
קטגוריה:יחידות קרביות מעורבות בצה"ל
יעל גירון

יעל גירון היא פרופסור בתחום העבודה הסוציאלית. הקימה את החוג לעבודה סוציאלית במכללה האקדמית בצפת ועמדה בראשו. בעבודתה שילבה בין פרקטיקה ישירה, הדרכה והוראה, מחקר, וניהול.

== השכלה וקריירה ==
גירון היא בוגרת התוכנית לפסיכותרפיה של בית הספר לעבודה סוציאלית, אוניברסיטת בר-אילן.<ref name=":0"></ref> בשנת 2019 קיבלה דרגת פרופסור ממכללת צפת.<ref name=":1"></ref>

גירון הייתה בין המרצים שהקימו את בית הספר לעבודה סוציאלית באוניברסיטת תל אביב, שם שימשה בתפקידים שונים. תחומי התמחותה היו במחקר, הוראה וטיפול בתחום המשפחה והזוגיות, טיפול קבוצתי, אבל ושכול, והערכת תוצאות התערבות סוציאלית.<ref name=":1" /><ref name=":2"></ref> בהמשך הקימה את החוג לעבודה סוציאלית במכללה האקדמית בצפת ועמדה בראשו.<ref name=":1" />

בשנות ה-70 הקימה בשיתוף עם עירית הרצליה, בפעם הראשונה בארץ, תחנה ציבורית לטיפול במשפחה, ולייעוץ בחיי נישואין. בנוסף לטיפול הישיר שניתן לזוגות ומשפחות, הכשירה מטפלים צעירים שמהווים היום דמויות מרכזיות בקרב המטפלים המשפחתיים בארץ.<ref name=":1" />

בסוף שנות ה-70, הקימה גירון יחד עם אנשי מקצוע נוספים את האגודה הישראלית לטיפול המשפחה ולייעוץ בחיי נישואין - אגודה המאגדת את המטפלים המשפחתיים בישראל ואת הפעילות המקצועית בתחום. היא שימשה יו"ר האגודה וכן יו"ר של שני כנסים בינלאומיים שנערכו על ידי האגודה. עד היום מכהנת כיו"ר ועדת ערעורים של האגודה לטיפול משפחתי.<ref name=":1" />

גירון פיתחה, במשותף עם ד"ר מלקינסון, מודל התערבות עם הורים שבניהם נהרגו בתאונות דרכים. פרסמה מאמרים בנושאי ליבה בתחום המשפחה - איכות חיי נישואין אצל זוגות החיים במשותף שנים רבות. מאמרים נוספים בתחום המשפחה, התבססו על מחקר שעשתה יחד עם פרופ' זהבה סולומון וד"ר קרני גינזבורג, בנושא תגובות האבל של הורים שבניהם נהרגו במסגרת השרות הצבאי.<ref name=":1" />

כיום מכהנת גירון כראש הוועדה לרמות מקצועיות של מועצת העבודה הסוציאלית, ונבחרה לכהן כיו"ר הפורום של ראשי בתי הספר לעבודה סוציאלית במכללות.

בנוסף, עובדת כיום בתחום הפרטי בתור מטפלת ומדריכה מומחית בטיפול משפחתי<ref name=":0" />.
== פרסים ומלגות ==
בשנת 2016 הוענק אות הוקרה לפרופ' גירון במהלך "יום העובד הסוציאלי הבינלאומי" שהתקיים בכנסת והוקדש כולו להוקרת עבודתם של העובדים הסוציאליים למען חברה טובה יותר ולהעצמת קהילות והפרט.<ref name=":2" />

בשנת 1988 קבלה גירון מגן הוקרה על פעילותה המשמעותית במסגרת איגוד העובדים הסוציאליים.

== הערות שוליים ==

2023 09
סטפאנו טונוט

סטפאנו טונוט (באיטלקית: Stefano Tonut; נולד ב-7 בנובמבר 1993) הוא כדורסלן איטלקי המשחק בעמדות הרכז והקלע באולימפיה מילאנו מליגת העל האיטלקית בכדורסל והיורוליג, ובנבחרת איטליה.

== קריירה מקצועית ==
טונוט גדל במחלקות הנוער של מונפאלקונה ופלקנסטרו טריאסטה, וערך את הופעת הבכורה שלו בקבוצות בוגרים במדי מונפאלקונה בליגה השלישית בעונת 2010/11.

ב-2012 הוא חזר לטריאסטה, ושיחק במדיה בסרייה א'2. בשתי העונות הבאות הוא סיים במקום הרביעי בטבלת הקלעים של הליגה והאיטלקי המוביל עם ממוצע של 19.2 נקודות למשחק.

ביולי 2015 חתם טונוט ברייר ונציה מהסרייה א'. בעונתו הראשונה בקבוצה הוא קלע בממוצע 2.8 ב-34 משחקים בליגה האיטלקית, ובעונת ערך את הופעת הבכורה שלו במסגרות האירופיות, במסגרת היורוקאפ.

ב-2017 ו-2019 זכה טונוט באליפויות עם ונציה, ב- זכה עימה ביורופקאפ, ובעונת 2020/21 זכה בפרס ה-MVP של הליגה האיטלקית לאחר שהעמיד ממוצעים של 15.6 נקודות, 3.9 ריבאונדים ו-2.9 אסיסטים למשחק.

ב-25 ביוני 2022 חתם טונוט באולימפיה מילאנו מהסרייה א' והיורוליג.

=== בנבחרת הלאומית ===
טונוט ערך את הופעת הבכורה שלו בנבחרת העתודה של איטליה באליפות אירופה בכדורסל עד גיל 20 2013, וזכה עימה במדליית זהב.

בשנת 2015 הוא זומן לראשונה לנבחרת איטליה הבוגרת. הוא שיחק במדיה בטורניר המוקדמות של טורניר הכדורסל באולימפיאדת ריו דה ז'ניירו (2016), גביע העולם בכדורסל 2019, טורניר הכדורסל באולימפיאדת טוקיו (2020) וגביע העולם בכדורסל 2023. הוא ייצג את הנבחרת באולימפיאדת טוקיו באליפות אירופה בכדורסל 2022 ובגביע העולם בכדורסל ב-2019 ו-2023.

== קישורים חיצוניים ==

* [https://www.fiba.basketball/en/player/203485/Stefano-Tonut פרופיל], באתר פיב"א החדש

== הערות שוליים ==

קטגוריה:כדורסלני ונציה
קטגוריה:כדורסלנים באולימפיאדת טוקיו (2020)
קטגוריה:כדורסלני אולימפיה מילאנו
קטגוריה:כדורסלנים איטלקים
קטגוריה:כדורסלנים איטלקים באולימפיאדת טוקיו (2020)
קטגוריה:כדורסלני נבחרת איטליה
קטגוריה:איטלקים שנולדו ב-1993
סנדי וולש

סנדי הני וולש (בצרפתית, בהולנדית ובאינדונזית: Sandy Henny Walsh; נולד ב-14 במרץ 1995 בבריסל שבבלגיה) הוא כדורגלן בלגי-הולנדי-אינדונזי המשחק בעמדת המגן הימני בקבוצת מכלן מליגת העל הבלגית ובנבחרת אינדונזיה.

== חיים אישיים ==
וולש נולד בבלגיה לאב אירי שנולד באנגליה, ולאם אינדונזית שנולדה בשווייץ וגדלה בהולנד. הוא יכול לייצג את נבחרות בלגיה, אנגליה, אירלנד, שווייץ, הולנד ואינדונזיה.

ב-17 בנובמבר 2022 קיבל אזרחות אינדונזית.

== קריירת מועדונים ==
וולש גדל במחלקות הנוער של טמפו אובריסה, ERC הוליארט, אנדרלכט וראסינג גנק. ב-2 בספטמבר 2012 ערך את הופעת הבכורה שלו בקבוצה הבוגרת של ראסינג גנק, בתיקו 2-2 נגד אנדרלכט במסגרת המחזור השישי בליגת העל הבלגית לעונת . הוא ערך 56 הופעות ליגה במדי המועדון, בהן הבקיע שני שערים.

ב-1 ביולי 2017 חתם בזולטה ורכם מליגת העל הבלגית. הוא ערך 58 הופעות ליגה במדי המועדון, בהן הבקיע שלושה שערים.

ב-8 באוקטובר 2020 חתם במכלן מליגת העל הבלגית. ב-31 באוקטובר ערך את הופעת הבכורה שלו במועדון, בתיקו 2-2 נגד קלאב ברוז' במסגרת המחזור ה-11 בליגה לעונת . ב-6 בדצמבר הבקיע את שער הבכורה שלו במועדון, בתיקו 2-2 נגד סטנדרד לייז' במסגרת המחזור ה-15 בליגה. בשלוש העונות הראשונות שלו במועדון ערך 86 הופעות ליגה, בהן הבקיע שמונה שערים.

== קריירה בינלאומית ==
בצעירותו ייצג וולש את הולנד, וזכה עם נבחרת הולנד עד גיל 17 בטורניר אליפות אירופה עד גיל 17 בשנת 2012.

ב-8 בספטמבר 2023 ערך וולש את הופעת הבכורה שלו בנבחרת אינדונזיה, בניצחון 0–2 על נבחרת טורקמניסטן במשחק ידידות.

נכלל בסגל נבחרת אינדונזיה לטורניר גביע אסיה 2023.

== תארים ==
;ראסינג גנק
* הגביע הבלגי (1): 2012/2013
* הסופר קאפ הבלגי (1): 2011/2012

;נבחרת הולנד עד גיל 17
* אליפות אירופה עד גיל 17 (1): 2012

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:כדורגלנים הולנדים
קטגוריה:כדורגלנים אינדונזים
קטגוריה:מגני כדורגל בלגים
קטגוריה:מגני כדורגל הולנדים
קטגוריה:מגני כדורגל אינדונזים
קטגוריה:בריסל: כדורגלנים
קטגוריה:כדורגלני ראסינג גנק
קטגוריה:כדורגלני זולטה ורכם
קטגוריה:כדורגלני מכלן
קטגוריה:כדורגלני נבחרת אינדונזיה
קטגוריה:כדורגלני גביע אסיה 2023
קטגוריה:בלגים שנולדו ב-1995
קטגוריה:הולנדים שנולדו ב-1995
קטגוריה:אינדונזים שנולדו במאה ה-20
אוזרה אמנדר האדלי

אוזרה (או אוזרו) אמנדר האדלי (באנגלית: Ozra Amander Hadley או Ozro; ) היה פוליטיקאי אמריקאי מארקנסו, איש המפלגה הרפובליקנית, שכיהן כמושל ארקנסו בפועל בשנים 1871–1873.
==ראשית חייו==
אוזרה אמנדר האדלי נולד בכפר שרי קריק שבמדינת ניו יורק והתחנך בבתי ספר ציבוריים. הוא למד באקדמיית פרדוניה, כיום אוניברסיטת המדינה של ניו יורק בפרדוניה. ב-1885 עבר האדלי לרוצ'סטר, מינסוטה, שם הוא היה חוואי והיה פעיל בפוליטיקה המקומית ובממשל, כולל מינוי כמבקר של מחוז אולמסטד. ב-1865 הוא עבר לליטל רוק, ארקנסו, שם הוא פתח חנות כלבו.
==קריירה פוליטית==
האדלי נבחר מטעם המפלגה הרפובליקנית לסנאט של ארקנסו, בו הוא כיהן בשנים 1869–1871. ב-1871 הוא נבחר לתפקיד נשיא הסנאט. באותה שנה, במסגרת פשרה פוליטית, הוא מונה כמושל ארקנסו בפועל לאחר התפטרותו של עמיתו למפלגה, פאוול קלייטון, שהיה דמות שנויה במחלוקת שהייתה קשורה לפרשה שכונתה מלחמת ברוקס-בקסטר. במהלך שתי שנות כהונתו כמושל, צידד האדלי ברפובליקנים הרדיקלים במסגרת תקופת השיקום, כולל המאמצים לסייע לעבדים לשעבר להשיג שירותי חינוך, בעלות על אדמות, וכהונה במשרות ציבוריות.

במהלך תקופה של חיכוכים פוליטיים ואזרחיים שכונתה "מלחמת המיליציה של מחוז פופ" , נשלח מייג'ור גנרל דניאל פיליפס אפהאם על ידי האדלי כדי להשליט חוק וסדר. ההוראות שניתנו לאפהאם העניקו לו סמכויות על פי שיקול דעת שבהם הוא יכול היה לעשות שימוש בכוח ואת הסמכות לגייס את המיליציה המדינתית לשירות. בחלק מאנשי המשמר הלאומי של ארקנסו נעשה שימוש במהלך הרישום להצבעה בבחירות ובבחירות הכלליות, אך לאחר הבחירות הם שוחררו.

לאחר תום כהונתו כמושל, שימש האדלי כרשם של משרד הקרקעות של ארצות הברית. ב-1878 הוא מונה כמנהל הדואר של ליטל רוק, תפקיד בו הוא שימש עד 1882.
==שנותיו האחרונות==
בשנותיו האחרונות, עבר האדלי ליישוב וטרוס שבניו מקסיקו, שם הוא ניהל חווה חקלאית. אוזרה אמנדר האדלי נפטר בווטרוס ב-18 ביולי 1915.
==לקריאה נוספת==
<div style="direction: ltr;">
* [https://archive.org/details/biographicaldire0001sobe/page/72/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 72.]
</div>

==קישורים חיצוניים==
* [https://www.nga.org/governor/ozra-a-hadley/ אוזרה אמנדר האדלי] באתר אגודת המושלים הלאומית 
* [https://encyclopediaofarkansas.net/entries/ozro-amander-hadley-3711/ אוזרה אמנדר האדלי] באנציקלופדיה של ארקנסו 
* [https://politicalgraveyard.com/bio/hackley-hagenbarth.html#741.28.96 אוזרה אמנדר האדלי] באתר The Political Graveyard 
* 

קטגוריה:מושלי ארקנסו
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של ארקנסו
קטגוריה:בוגרי אוניברסיטת המדינה של ניו יורק בפרדוניה
קטגוריה:אמריקאים שנולדו ב-1826
קטגוריה:אמריקאים שנפטרו ב-1915
אנדור גרוואי

אנדור גרוואי (בהונגרית: Garvay Andor; סיגט, 13 באוגוסט 1875 – ארצות הברית של אמריקה, 8 באפריל 1927) היה עיתונאי, מחזאי יהודי-הונגרי. בשל יהדותו וכתיבתו הבקורתית על המשטר הוא נכלל במלחמת העולם השנייה בצו הממשלתי של סופרים אסורים שיצירותיהם נאסרו להדפסה, להפצה ולקריאה, ולאיסור החזקתם אפילו בספריות ציבוריות, ודינן היה גריסתם (בדומה לשריפת הספרים בגרמניה הנאצית).

== עבודתו ==
במשך שנים, היה עובד פנימי (שכיר) של העיתונים "הסכמה" (Egyetértés) ולאחר מכן "העיתון" (Az Ujság). הוא היגר לרצות הברית של אמריקה לפני מלחמת העולם הראשונה. בתחילה עבד בעיתונים הונגריים בניו יורק ולאחר מכן גם כעובד במפעל במשך תקופה ארוכה יותר. במאמריו צייר את חיי העניים והמדוכאים בחוש ורגש חברתי חזק. מחזותיו זכו להצלחה רבה עם התנגשות התשוקות האינטנסיבית שלהם ובסיומם עם אקט מצחיק. בנוסף למספר הצגות בנות מערכה אחת, מחזותיו הארוכים כוללים:
* הכסף (1908 תיאטרון הקומדיה של בודפשט) מקוון
* חסר הכבוד ( 1910 התיאטרון הלאומי של בודפשט)
* [https://www.hangosfilm.hu/filmografia/noverek האחיות] (סרט, 1912)
* בתוך היער (בכורה ב-1913: חוג התיאטרון של בודה): בשנת 1918, הפיק מארטון גאראש (במקור גנסלר) סרט אילם של יצירה זו בשם רחל - "הזאבה" עם השחקנית המפורסמת "שארי פדאק" (Fedák Sári) בתפקיד הראשי. בשנת 2015, ז'ולט פוז'גאי ביים סרט טלוויזיה בשם "גברת זאבה" עם אווה אוקס כרחל (האישה הזאבה) בתפקיד הראשי.
* ענינם של שלושה אנשים (1915), דרמה, בקשצ'בה, דפוס טבאן. (עבודה זו שימשה גם כבסיס לסרט הטלוויזיה של פוז'גאי הגברת הזאבה)

== לקריאה נוספת ==
* לקסיקון יהודי הונגרי. 1929. עורך פטר אויווארי. [https://mek.oszk.hu/04000/04093/html/0315.html גישה מקוונת]
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. ([https://mek.oszk.hu/00300/00355/html/ABC04834/05031.htm לקסיקון ביוגרפי הונגרי]. עורכת ראשית אגנש קניירש).

== קישורים חיצוניים ==

* אנדור גרוואי ושלושה מסרטיו באתר IMDb
* רשימת סופרים אסורים על פי הצו הממשלתי הראשי 10.800/1944. .M. E (בהונגרית)
* [https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/g-gy-757D7/garvay-andor-7589C/ אנדור גרוואי] באתר Arcanum
* [https://www.utoledo.edu/library/virtualexhibitions/mppcoll/literature/ph3202andor.html ארבע ממחזותיו של מערכה אחת]
* [https://nfi.hu/filmarchivum/kutatasoktatas/hungarika-kutatas-1/120-most-wanted/nemafilm/a-nostenyfarkas.html הסרט "הזאבה" הכרזה ותיאור העלילה 1918]

קטגוריה:עיתונאים יהודים הונגרים
קטגוריה:מחזאים יהודים הונגרים
קטגוריה:מהגרים מהונגריה לארצות הברית
קטגוריה:סופרים אסורים (הונגריה 1944)
קטגוריה:הונגרים שנולדו ב-1875
קטגוריה:אמריקאים שנפטרו ב-1927
מלון קנרי

מלון קנרי (Cucumis melo (קבוצת Inodorus)<ref name="clovegarden1"></ref><ref name="actahort.org"></ref> הוא מלון מוארך גדול, צהוב-בוהק, בעל בשר פנימי ירוק בהיר עד לבן. שמו נוצר בשל היותו בעל צבע צהוב עז, הדומה לזה של קנרית אמריקאית.

למלון ישנו טעם מתוק מובהק, אם כי מעט חריף ממלון טל דבש. חלקו הפנימי ומרקמו דומה לאגס, אם כי רך יותר. כאשר הקליפה של המלון בשלה, נוצר מרקם המרגיש מעט שעוותני.

מלון זה משווק לעיתים קרובות בשם מלון חואן קנרי וניתן למצוא אותו בגדלים וצורות שונות. מלון זה נפוץ בחלקים של אסיה, למשל, יפן וקוריאה הדרומית, אלג'יריה ומרוקו. הזנים כוללים את מלון הפונזי הקטן והעגול, אשר תורבת במקסיקו.<ref></ref> למלון קנרי יש טעם מתוק עדין.

טמפרטורת האכסון המיטבית של המלון היא C° 15.

== הערות שוליים ==

קטגוריה:פירות מאכל
קטגוריה:דלועיים
מסע בין כוכבים: מסעות קצרים מאוד

מסע בין כוכבים: מסעות קצרים מאוד (באנגלית: Star Trek: very Short Treks) היא סדרה של חמישה סרטוני אנימציה קצרים שנוצרו על ידי קספר קלי עבור זיכיון מסע בין כוכבים לכבוד חגיגות ה-50 לסדרת האנימציה. אף על פי שמדובר בסדרה רשמית השייכת לזיכיון, היא אינה נחשבת חלק מהקאנון של מסע בין כוכבים, ומטרתה להיות הומוריסטית ולפרוץ את הגבולות הרגילים של הזיכיון תוך שימוש בעלילות מופרכות ומשעשעות. הסדרה כוללת דמויות מוכרות מסדרות שונות בזיכיון, ומתארחים בה כמה מהשחקנים המוכרים ששיחקו בסדרות העבר בזיכיון.

הסדרה עלתה לשידור ב-8 בספטמבר 2023, יום שנחגג על ידי מעריצי הסדרה כ"יום מסע בין כוכבים" לציון 57 שנה ליום שבו שודר הפרק הראשון של הסדרה המקורית.

==הפקה==
===הכרזה===
במהלך אירועי קומיק-קון, סן דייגו 2023 הכריזו קברניטי הזיכיון כי על מנת לחגוג 50 שנה לסדרת האנימציה, הופקו חמישה קטעי אנימציה קצרים שצוירו בסגנון של סדרת האנימציה, בהשתתפות כמה מכוכבי "מסע בין כוכבים" בעבר, כמו ג'ונתן פרייקס, ארמין שימרמן, דאג ג'ונס ועוד.

===כתיבה===
את הקטעים כתב קספר קלי, שעבד בעבר ככותב בסדרה "מסע בין כוכבים: מסעות קצרים".
===הקרנה===
הפרק הראשון יצא לאור ב-8 בספטמבר 2023, "יום מסע בין כוכבים" שבו צוינו 57 שנה להקרנת הפרק הראשון של הסדרה המקורית, ו-50 שנים להקרנת הפרק הראשון של סדרת האנימציה. הפרק, כמו שאר הפרקים, הופץ הן באתר הבית של הזיכיון והן בערוץ היוטיוב שלו.

==ביקורות==
בביקורת שהתפרסמה לאחר הפרק הראשון, ציינה המבקרת כי ההומור משעשע, אך לא מתאים לזיכיון ואינו "טרקי" במהות, שהבדיחה המרכזית והחוזרת על עצמה היא סוג של "בדיחת אבא", ושההומור לא מצליח להצחיק באמת, אלא רק כמעט.

בביקורת שהתפרסמה לאחר הפרק השני, ציין המבקר כי הפרקים עד כה מציגים לנו את הדמויות כשהן נאמנות לעצמן, אך במצבים אבסורדיים. הוא ציין שעד כה הפרקים לועגים למעריצי הזיכיון, ושההומור הנמוך מטריד. עם זאת, ציין המבקר שהאופן שבו מנתח הפרק את מרכיביו של ההומור ומה הופך מצבים למצחיקים, היה מוצלח, ואף רמז שייתכן שהעובדה שהפרק מציג פספוסים, יכולה לרמוז לעובדה שהפרק עצמו הוא פספוס שאינו מצחיק. הוא סיכם במתן ציון בינוני של 2.5 כוכבים מתוך חמישה.

בביקורת שהתפרסמה לאחר שידורו של הפרק השלישי בסדרה, ציין המבקר כי הסדרה היא בדיוק מה שהמעריצים חששו ממנו לפני תחילתה של "סיפונים תחתונים", סדרה שלא תשתמש בזיכיון כפלטפורמה לקומדיה, אלא תהפוך את הזיכיון עצמו לבדיחה מכוערת. בעוד ש"סיפונים תחתונים" הוכיחה שניתן ליצור סדרה מצחיקה שתכבד את האידיאלים של הזיכיון ותצליח להיות סדרה טובה במסגרתו, הרי שכאן ההומור נמוך ומגעיל, וכזה שגורס שהאידיאלים של צי החלל ניתנים לערעור בגלל "נזלת ודגים שחוממו במיקרוגל". עוד הוסיף המבקר שהסדרה שעלתה כמחווה לסדרת האנימציה, היא בעצם פרודיה מתנשאת כלפיה.

==מדיות נוספות==
במקביל להכרזה על סדרת האנימציה, הוכרז גם קומיקס שייצא לאור במקביל לסדרה, ונכתב גם הוא על ידי קלי.

==פרקים==

==קישורים חיצוניים==
* 
* [http://memory-alpha.wikia.com/wiki/Star_Trek:_very_Short_Treks מסע בין כוכבים: מסעות קצרים מאוד] באתר Memory Alpha

===פרקי הסדרה===
# , הפרק הראשון בסדרה
# , הפרק השני בסדרה
# , הפרק השלישי בסדרה
# , הפרק הרביעי בסדרה
# , הפרק החמישי בסדרה

==הערות שוליים==

מסעות קצרים מאוד
מסעות קצרים מאוד
מסעות קצרים מאוד
Dreamer (שיר של מרטין גריקס)

"Dreamer" הוא סינגל של התקליטן ההולנדי, מרטין גריקס, בשיתוף פעולה עם הזמר האמריקאי מייק יאנג .<ref></ref> השיר יצא ב-1 בנובמבר 2018 בהוצאת חברות התקיליטים סטמפד רקורדס, אפיק אמסטרדם וסוני הולנד. השיר מוקדש לאשתו של מייק יאנג, לידיה, שנפטרה מוקדם יותר בשנת 2018.<ref name="DJMG1"></ref><ref></ref><ref></ref>

נכון לספטמבר 2023, השיר הושמע למעלה מ-46 מיליון פעמים בספוטיפיי,<ref></ref> ולמעלה מ-31 מיליון פעמים ביוטיוב.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי מרטין גריקס
קטגוריה:שירים באנגלית
קטגוריה:שירים שנכתבו על ידי אילסי ג'ובר
קטגוריה:שירים שנכתבו על ידי בריאן לי
קטגוריה:שירים שנכתבו על ידי מרטין גריקס
קטגוריה:וידאו קליפים שצולמו בניו יורק
קטגוריה:שירים על חלומות
קטגוריה:שירי דאנס-פופ
קטגוריה:סינגלים בהוצאת אפיק רקורדס
קטגוריה:סינגלים בהוצאת סוני מיוזיק אנטרטיינמנט
כיפה אדומה (סרט)

כיפה אדומה הוא סרט פשע ישראלי משנת 2014 בבימויו של ארנון צדוק, לפי תסריט של ערן בן יעקב, עם אביב אלוש ודניאל גל בתפקידים הראשיים.

התסריט נכתב כאנלוגיה לסיפור כיפה אדומה שהפך למונח בשפת העבריינים - רצח מתוכנן שמתכנן מזמין הרצח, באמתלה של הזמנה חברית.

==תקציר העלילה==
אבוטבול (אביב אלוש) הוא עבריין סמים שעובד ב"מאפיה המרוקאית" בפיקודו של ויקטור (יונתן צ'רצ'י). הוא נתפס בעסקת סמים גדולה באירופה ומרצה מאסר של שש שנים בבית כלא במולדובה. בכלא הוא מתיידד עם העבריין הגיאורגי פפשוילי (סשה אגרונוב) שמגן עליו.

לאחר שחרורו הוא נפגש עם ויקטור שמורה לו לחסל את ראש המאפיה הרוסית מקסימוב (סלבה ביברגל) ובזאת לכפר על הנזק שנגרם לוויקטור בעסקת הסמים ברוסיה.

קטיה (דניאל גל) היא נערה שעלתה מרוסיה בגיל שבע עם סבתה (לודמילה חן) ואביה (אלכסיי שטוקין). סבתה הייתה נוהגת להרדים אותה בסיפור כיפה אדומה ואביה הוא עובד כושל בקבוצת המאפיה הרוסית של מקסימוב.

אבוטבול מציע לאבא של קטיה לחסל את מקסימוב תמורת סכום גדול והוא מסכים אך עד מהרה הוא מחוסל ביחד עם הסבתא בפקודת מקסימוב. כעת נשארה קטיה לבד, אנשי מקסימוב מאיימים עליה ואחד מהם מנסה לאנוס אותה אך אבוטבול מגיע בזמן הנכון ומחסל אותו. כעת קטיה תלויה באבוטבול - הוא "הזאב" והיא "כיפה אדומה" התמימה כביכול.

הוא מציע לה לחסל את מקסימוב והיא מסכימה. הוא מביא אותה למקום מחבוא ביער שם שומרים עליה עוזריו שמשון (קובי מרציאנו) ומנצור (משה אשכנזי). אבוטבול מתחיל להתאהב בקטיה. הוא מאמן אותה במטווח אבל לבסוף מחליט שתחסל את מקסימוב על ידי הרעלה.

מקסימוב חוגג יום הולדת ומחפש נשים כדי לשכב אתם. אבוטבול מלביש את קטיה בבגדים אדומים כמו כיפה אדומה ומורח על אצבעותיה לק ציפורניים מורעל.

מקסימוב מקבל אותה בהתלהבות והיא שורטת אותו בציפוניה המורעלות. הוא מתמוטט ומת והיא מצליחה לברוח.

כעת מתמנה פפשוילי לראש המאפיה הרוסית ומכריז של שביתת נשק עם ויקטור והמאפיה המרוקאית. ויקטור מרוצה אך אינו יודע שאבוטבול ופפשוילי רקמו קומבינה כדי לחסלו. פפשוילי דורש לחסל את קטיה כי היא רוסיה שפגעה בכבוד הרוסי.

אבוטבול מביא את קטיה להתייחד ביער ועליהם משגיחים שמשון ומנצור. למקום מגיע ויקטור ומבקש לבצע את ההסכם. הוא מופרע על ידי פפשוילי ואנשיו שפותחים עליו באש ומחסלים אותו ואת אנשיו. כעת הוא נותן לאבוטבול הוראה לחסל את קטיה. אבוטבול וקטיה פותחים באש ומחסלים אותו ואת אנשיו. קטיה מבינה כי הכל היה מתוכנן וכי אבוטבול סידר לה כאן "כיפה אדומה". אבוטבול מודה אך אומר כי התאהב בה וברגע האחרון החליט להשאיר אותה בחיים. הוא מנסה לחבק אותה אך היא יורה בו ונמלטת מהמקום.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|אביב אלוש
|אבוטבול
|"הזאב"
|-
|דניאל גל
|קטיה
|"כיפה אדומה"
|-
|יונתן צ'רצ'י
|ויקטור
|ראש המאפיה המרוקאית
|-
|קובי מאור
|שמשון
|עבריין
|-
|משה אשכנזי
|מנצור
|עבריין
|-
|סלבה ביברגל
|מקסימוב
|ראש המאפיה הרוסית
|-
|יבגני אורלוב
|לאוניד
|עבריין
|-
|סשה אגרונוב
|פפשוילי
|עבריין
|-
|לודמילה חן
|סבתא
|
|-
|אלכסיי שטוקין
|אבא של קטיה
|
|-
|אוליביה קרטאבי
|קטיה בילדותה
|
|}

==קישורים חיצוניים==

*[https://www.youtube.com/watch?v=sX-GvVpq9j קדימון לכיפה אדומה], באתר יוטיוב
*[https://www.youtube.com/watch?v=xOJiZVs80Lk מאחורי הקלעים של כיפה אדומה], באתר יוטיוב

קטגוריה:סרטי 2014
קטגוריה:סרטים ישראליים
קטגוריה:סרטים בעברית
קטגוריה:סרטים ברוסית
קטגוריה:סרטי פשע ישראליים
שבע ברכות (סרט)

שבע ברכות הוא סרט דרמה משפחתית ישראלית משנת 2023, שבמרכזו חתונתה של מארי (ריימונד אמסלם) בת ה-42, שמגיעה לחופה בליווי אמה הביולוגית חנה (תיקי דיין) מצד אחד, והאם המאמצת גראציה (רבקה בכר) מצד שני.

הסרט זכה להצלחה רבה, מכר למעלה מ-250 אלף כרטיסים וזכה ב-10 פרסי אופיר לשנת 2023 ובהם הסרט העלילתי הטוב ביותר, ובעקבות זאת נבחר לייצג את ישראל בפרס אוסקר לסרט הזר הטוב ביותר בטקס ה-96 שיערך בשנת 2024<ref></ref>, אך לבסוף לא קיבל מועמדות.

את שיר הנושא של הסרט שרה הזמרת רון פרץ. את המילים כתבה אלינור סלע והלחין יוגב קינן.

==עלילה==
במרכז העלילה הכלה מארי (ריימונד אמסלם) שנולדה לחנה (תיקי דיין) מרובת הילדים, ונמסרה בגיל שנתיים לגראציה (רבקה בכר) אחותה חשוכת הילדים של חנה. כך על פי מנהג אשר היה קיים בקרב יהדות מרוקו וכונה "הלוואת ילדה": אם לילדים רבים הייתה מוסרת את אחת מבנותיה לאחותה שאין לה ילדים, כדי למנוע את גירושיה.

מארי חיה שנים רבות בצרפת ובהמשך הסרט מתבררת הסיבה לכך – טינה רבה לאמה הביולוגית שהעבירה אותה ממשפחתה המקורית לאחותה העקרה. מנהג שהיה אמור להיות מעשה של חסד, נתפס בעיני מארי כסוג של יתמות. מארי מצפה לקבל סליחה על מה שעשו לה בילדותה. מצד שני, כולם סברו שמארי צריכה דווקא להודות על כך שהועברה ממשפחתה המקורית שנותרה ענייה (אבל משפחה גדולה ואוהבת), אל דודתה העשירה שאימצה אותה כבת יחידה וגדלה אצלה בעושר.

האמת המרה נחשפת לאט במהלך החתונה ובשבעת הימים שלאחריה – ימי "שבע ברכות" בהם מתארחת המשפחה בכל יום אצל בן משפחה אחר.

==השחקנים==
{| class="wikitable"
!שם
!תפקיד
|-
|ריימונד אמסלם||מארי הכלה, הגיבורה הראשית
|-
|תיקי דיין||חנה, אמה הביולוגית של מארי
|-
|רבקה בכר||גראציה, האם המאמצת של מארי
|-
|אלינור סלע||אירית, בת של חנה ואחות של מארי
|-
|דניאל סבג||סיימון, בן של חנה ואח של מארי
|-
|ערן מור||דן, בעלה הטרי של מארי
|-
|עידית טפרסון||ג'יל, אמו של דן
|-
|סילבן ביגלאייזן||מיכאל, אביו של דן
|-
|יעל לבנטל||סילבי, בת של חנה ואחות של מארי
|-
|יוגב קינן||דוד, בנה של חנה ואח של מארי
|-
|אנה בזיז||דוריס, בתה של חנה ואחות של מארי
|-
|הילה די קאסטרו||סוזן, אשתו של דוד
|-
|סתיו מגן||טלי, אשתו של סיימון
|-
|יואב לוי||עובד, בעלה של אירית
|-
|מורין אמור||טליה, בתה של דוריס
|}

==פרסים==
{| class="wikitable"
!שנה
!ארגון
!קטגוריה
!מועמד/ת
!תוצאה
|-
| rowspan="15" |2023
| rowspan="15" |פרס אופיר
|פרס אופיר לסרט העלילתי הטוב ביותר
|שבע ברכות
|
|-
|פרס אופיר לבמאי הטוב ביותר
|איילת מנחמי
|
|-
|פרס אופיר לתסריט המקורי הטוב ביותר
|אלינור סלע וריימונד אמסלם
|
|-
|פרס אופיר לשחקנית הראשית הטובה ביותר
|ריימונד אמסלם
|
|-
|פרס אופיר לשחקנית המשנה הטובה ביותר
|תיקי דיין
|
|-
|פרס אופיר לצילום הטוב ביותר
|בועז יהונתן יעקב
|
|-
|פרס אופיר לעריכה הטובה ביותר
|איילת מנחמי
|
|-
|פרס אופיר לעיצוב האמנותי הטוב ביותר
|אמיר ירון
|
|-
|פרס אופיר לעיצוב התלבושות הטוב ביותר
|ענבל שוקי
|
|-
|פרס אופיר לאיפור הטוב ביותר
|אורלי רונן
|
|-
|פרס אופיר לפסקול הטוב ביותר
|אביב אלדמע ומיכאל ליגום
|
|-
|פרס אופיר לליהוק הטוב ביותר
|אורית פוקס רותם
|
|}

== קישורים חיצוניים ==

* 
* [https://www.edb.co.il/title/t0018134/video/#video-13604 טריילר שבע ברכות]
* 
* 
* 
* 

== הערות שוליים ==

קטגוריה:סרטי דרמה ישראליים
קטגוריה:סרטים בעברית
קטגוריה:סרטים ישראליים משנת 2023
קטגוריה:זוכי פרס אופיר: סרטים
Wild Ones

"Wild Ones" הוא סינגל של הראפר האמריקאי פלו ריידה בשיתוף פעולה עם הזמרת-יוצרת האוסטרלית סיה. השיר מופיע כסינגל השני של אלבום האולפן הרביעי של פלו ריידה, Wild Ones . השיר יצא ב-19 בדצמבר 2011 בהוצאת חברות התקליטים אטלנטיק רקורדס ופו בוי אנטרטיינמנט. השיר נכלב על ידי פלו ריידה, soFLY & Nius, סיה, אקסוול, ג'ייקוב לוטרל, פלז'ר פי, ניקלאס פוגל-קרן ובן מאדי, והופק על ידי soFLY & Nius ואקסוול.

נכון לספטמבר 2023, השיר הושמע למעלה מ-606 מיליון פעמים ביוטיוב,<ref></ref> ולמעלה מ-753 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|7× פלטינה
|490,000
|-
!אוסטריה (IFPI Austria)
|פלטינה
|30,000
|-
!קנדה (Music Canada)
|5× פלטינה
|400,000
|-
!דנמרק (IFPI Danmark)
|זהב
|15,000
|-
!גרמניה (BVMI)
|זהב
|150,000
|-
!איטליה (FIMI)
|זהב
|15,000
|-
!מקסיקו (AMPROFON)
|פלטינה
|60,000
|-
!ניו זילנד (RMNZ)
|2× פלטינה
|30,000
|-
!שוודיה (GLF)
|5× פלטינה
|200,000
|-
!שווייץ (IFPI Switzerland)
|פלטינה
|30,000
|-
!הממלכה המאוחדת (BPI)
|2× פלטינה
|730,000<ref></ref>
|-
!ארצות הברית (RIAA)
|5× פלטינה
|3,620,000<ref>
* </ref>
|-
! colspan="3" |סטרימינג
|-
!דנמרק (IFPI Danmark)
|3× פלטינה
|5,400,000
|}

== "Wild One Two" ==

גרסת רמיקס לשיר של ג'ק בק בשיתוף פעולה עם דייוויד גטה, ניקי רומרו וסיה יצא ב-14 בפברואר 2012 תחת השם "Wild One Two" בהוצאת חברת התקליטים ביג ביט רקורדס.<ref></ref> גרסה ערוכה של השיר מופיעה באלבום Nothing but the Beat 2.0 של דייוויד גטה.

נכון לספטמבר 2023, הרמיקס הושמע למעלה מ-182 אלף פעמים ביוטיוב,<ref></ref> ולמעלה מ-14 מיליון פעמים בספוטיפיי.<ref></ref><ref></ref>

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:סינגלים מ-2012
קטגוריה:שירי פלו ריידה
קטגוריה:שירי סיה
קטגוריה:שירי דייוויד גטה
קטגוריה:שירים באנגלית
קטגוריה:שירים שנכתבו על ידי סיה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים בהוצאת אטלנטיק רקורדס
רעידת האדמה במרקש-אספי (2023)

רעידת האדמה במרקש-אספי הייתה רעידת אדמה שהתרחשה ב-8 בספטמבר 2023 בשעה 23:11 (שעון מקומי), בגודל של 6.8 בסולם מגניטודה לפי מומנט במחוז מרקש-אספי שבמרוקו. מוקד הרעידה היה כ־71.8 ק"מ דרומית־מערבית לעיר מרקש, בסמוך לעיירה איגיל שבאזור הרי האטלס. עומק המוקד היה כ-26 קילומטרים<ref name=":0"></ref>. ברעידת האדמה נהרגו למעלה מ־2,950 בני אדם, רובם מחוץ למרקש. בנוסף, נפגעו בניינים ואתרים היסטוריים במרקש.

==רעידת האדמה==
רעידת האדמה הזו היא הגדולה ביותר שפקדה את מרוקו מאז ראשית המאה ה-20<ref></ref><ref name=":2"></ref>. הרעידה הורגשה גם בשתי הערים הגדולות במדינה, קזבלנקה ורבאט - וכן במדינות הסמוכות ספרד, פורטוגל, אלג'יריה, מאוריטניה וסהרה המערבית ולאורך חופי גיברלטר. העוצמה הסייסמית המקסימלית הייתה IX בסולם מרקאלי, ופגעה בכפרים שנמצאים באזור אפיצנטר הרעידה<ref name=":2" />.

==== התפרושת המרחבית של העוצמות הסייסמיות ====
עוצמה סייסמית VIII (חמורה) הורגשה על ידי כ-157,000 תושבים, כולל העיירה אזגור וכפרים המקיפים את הרי האטלס. תנודות בעוצמה VII (חזקות מאוד) הורגשו על ידי למעלה מ-811,000 איש, כאשר רעד בעוצמה VI (חזקה) הרגישו 3.2 מיליון תושבים, כולל בערים מרקש, תרודאנת ו-ורזאזאת. תנודות בעוצמה V (בינונית) הורגשו באגאדיר, בני מלאל וסאפי, כאשר רעד בעוצמה IV (קל) הורגשה בקזבלנקה<ref></ref>.

==== רעידות עוקבות ====
19 דקות אחרי הרעידה העיקרית, אירעה רעידה עוקבת במגניטודה של 4.9 בסולם מגניטודה לפי מומנט<ref></ref>. רעידה עוקבת נוספת במגניטודה 4.5 הורגשה ב-10 ספטמבר<ref name=":1"></ref>.

==== טקטוניקה ====
הרעידה התרחשה על מישור העתק הפוך אלכסוני בכיוון צפון מערב - דרום-מזרח<ref name=":0" />. העתק זה שייך לגבול בין הלוח האפריקאי ללוח של אירואסיה, שבאזור זה מתרחשת ביניהם התנגשות<ref></ref>.

==בעקבות האירוע==
מוחמד השישי, מלך מרוקו, היה בצרפת בזמן אירוע הרעידה, והורה על פריסה של צבא מרוקו במספר ערים שנפגעו. בנוסף, הכריז על שלושה ימי אבל לאומי.

== סיוע ותגובות מצד מדינות העולם ==
להלן רשימה עם פירוט חלקי של מדינות שהציעו לשלוח עזרה:
* ארגון האו"ם – הציע את עזרתו.
* – מלשכת קנצלר גרמניה נמסר כי גרמניה מביעה את צערה על הניספים ושוקל להגיש סיוע.
* – ראש ממשלת הודו נרנדרה מודי הודיע כי הודו מוכנה להגיש את כל הסיוע הדרוש למרוקו.
* – מלשכת ראש הממשלה נמסר כי משרדי הממשלה מתכוננים להגיש סיוע ככל אשר יהיה ביכולתם ואף תצא משלחת למרוקו.
* – נשיא צרפת מקרון מסר כי כל העם הצרפתי מוסר את צערו על הניספים ומביעה החלמה לפצועים בנוסף נמסר כי צרפת שוקדת על הוצאת המשלחת למרוקו בהקדם.
* מדינות רבות נוספות.
למרות זאת, מרוקו סירבה לקבל משלחות סיוע ממדינות רבות, לרבות ישראל. רק משלחת מקטאר וספרד הורשתה להגיע<ref></ref><ref></ref><ref></ref>. אלג'זירה ולה-מונד דיווחו שהתקבל סיוע גם מבריטניה ומאיחוד האמירויות.<ref name=":1" /> למרות זאת, לפחות שלושה צוותים ישראלים פעלו על אדמת מרוקו בעקבות רעידת האדמה, ולמרות שלא קיבלו את ההסכמה הרשמית של רבאט. אחד מהם, הצלה ללא גבולות (SSF), ארגון לא ממשלתי, המאופיין בהליכי התגובה המהירה שלו, ואמור היה להשתלב עם משלחת דומה של איחוד הצלה<ref></ref>.

==קישורים חיצוניים==

* 
* 
* 
* 
* 

==הערות שוליים==

קטגוריה:רעידות אדמה ב-2023
2023
קטגוריה:אסונות טבע ב-2023
קטגוריה:מרקש
לוצ'אנו רה צ'קוני

לוצ'אנו רה צ'קוני (באיטלקית: Luciano Re Cecconi; 1 בדצמבר 1948 – 18 בינואר 1977) היה כדורגלן איטלקי ששיחק בעמדת הקשר. בין היתר שיחק בקבוצות לאציו ופוג'ה במסגרת הסרייה א', וכן בנבחרת איטליה.

== קריירת מועדונים ==
רה צ'קוני החל את הקריירה המקצוענית שלו בפרו פטריה מהסרייה ג', במדיה ערך 36 הופעות ליגה. לקראת עונת עבר לפוג'ה מהסרייה ב', ובתום העונה העפיל עם המועדון לסרייה א'. בתום עונה אחת בסרייה א' נשר עם המועדון בחזרה לסרייה ב'. בשנת 1972 חתם בלאציו מהסרייה א', והיה שחקן מפתח בזכייתה של לאציו באליפות איטליה בעונת 1973/1974, במהלכה ערך 23 הופעות ליגה והבקיע שני שערים.

== קריירה בינלאומית ==
רה צ'קוני נכלל בסגל נבחרת איטליה לטורניר מונדיאל 1974, אך לא שיחק בטורניר. הוא ערך את שתי הופעותיו היחידות בנבחרת מאוחר יותר באותה השנה, במשחקי ידידות.

== מותו ==
ב-18 בינואר 1977, בגיל 28, נורה רה צ'קוני למוות ברומא, לאחר שכחלק ממתיחה העמיד פנים שהוא שודד את חנות התכשיטים של חברו.

== תארים ==
;לאציו
* אליפות איטליה (1): 1973/1974

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני פוג'ה
קטגוריה:כדורגלני לאציו
קטגוריה:כדורגלני נבחרת איטליה
קטגוריה:כדורגלני מונדיאל 1974
קטגוריה:כדורגלנים שמתו במהלך הקריירה
קטגוריה:הרוגי תאונות
קטגוריה:איטלקים שנולדו ב-1948
קטגוריה:איטלקים שנפטרו ב-1977
מרקש-אספי

מרקש-אספי (בערבית: مراكش آسفي; בברברית: ⵎⵕⵕⴰⴽⵛ ⴰⵙⴼⵉ) או מרקש-סאפי הוא אחד משנים עשר מחוזות מרוקו והעשרה שלא נמצאים בשטח סהרה המערבית. אוכלוסיית המחוז בשנת 2014 הייתה 4,520,569, השלישית במרוקו, ובירתו היא מרקש.

== היסטוריה ==
מפת מרקש-אספי במרוקו
מחוז מרקש-אספי נוצר בספטמבר 2015 על ידי מיזוג מחוז מרקש-טנסיפט-אל-האוז עם נפות אספי ויוסופיה במחוז דוקלה-עבדה.

ב-8 בספטמבר 2023 התחוללה במחוז רעידת אדמה בעוצמה של 6.8 בסולם מגניטודה לפי מומנט שהרגה, אלפים.
נפות המחוז
== חלוקה מנהלית ==
המחוז מורכב מפרפקטורה אחת ושבע הנפות:
*פרפקטורת מרקש
*נפת אל-חוז
*נפת צ'יצ'אוה
*נפת אל קלאה דה סראנה
*נפת אסאווירה
*נפת רחמנה
*נפת אספי
*נפת יוסופיה

==קישורים חיצוניים==

==הערות שוליים==

קטגוריה:מרוקו: גאוגרפיה
קטגוריה:מרקש
ינה אילש

ינה אילש (במקור רוזנברג, בהונגרית: Illés Jenő; בגרמנית: Eugen Illes; דברצן, 28 בינואר 1877<ref></ref> – בודפשט, 17 באוקטובר 1951)<ref>[https://www.familysearch.org/ark:/61903/3:1:S3HY-DYV3-291?i=334&cc=1452460&cat=1052036 Halálesete bejegyezve a Bp. IX. ker. állami halotti akv. 1699/1951. folyószáma alatt.]</ref> היה במאי קולנוע, צלם קולנוע, סופר יהודי-הונגרי.

== קורות חיים ==
ינה רוזנברג נולד במשפחה יהודית כבנם של וילמוש אילש (רוזנברג) (1842–1927),<ref>[https://adtplus.arcanum.hu/hu/view/Ujsag_1927_02/?query=%22Illés%20Vilmos%22&pg=8&layout=s Illés Vilmos meghalt] (1927. február 1.) Ujság, 3. évfolyam, 25. szám, 9. oldal</ref> חקלאי ושל פרנצישקה גרינוולד. הוא למד הנדסת מכונות בבודפשט ובברלין. בין 1905 לבין 1939 - עם הפסקות - חי בברלין. במהלך שנות לימודיו באוניברסיטה ערך את עיתון הסטודנטים בבודפשט, ב-1906 היה חבר מערכת של הברלינר טאגבלאט וכתב מאמרים. ב-1908 הפך למנהל קולנוע והבמאי הראשי של סניף ברלין של פאתה (Pathé). ב-1910 יצאו לאור בגרמנית שניים מספריו.

מ-1911 ביים סרטים ועבד גם כצלם קולנוע, ממנו למד מארטון גאראש את הטכניקות של תעשיית הסרטים, יוצר מצטיין, במאי ומפיק סרטים אילמים הונגריים. ב-1912 אילש היה חבר מייסד של חברת הסרטים הברלינאית קינוריפורט (Kinoriport). הוא חי בהונגריה בין 1915 לבין 1917. הוא הצליח להישאר בברלין תוך הסתרת יהדותו ורק ב-1939 בפרוץ מלחמת העולם השנייה חזר הביתה לצמיתות. מותו נגרם כתוצאה מהיצרות העורקים הכליליים.

== חייו הפרטיים ==
אשתו הייתה קטלין פּפייל, לה נישא ב-3 בפברואר 1925 בברלין. <ref></ref>

== סרטיו ==
=== כבמאי ===

=== כתסריטאי ===
* שולמית (1916)
* מונה ואנה (1916)
* העולם הוא רק מצב רוח (1916)
* האב הילוד (1916)
* הפורצים של הרוזנת (1916)
* נישואים בליפוטווארוש (1916)
* האביר יאנוש (1916, עם טיבור רקוזי)

== לקריאה נוספת ==
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ([https://mek.oszk.hu/00300/00355/html/ABC06707/06739.htm לקסיקון ביוגרפי הונגרי]. עורכת ראשית אגנש קניירש)
* [https://www.hangosfilm.hu/filmenciklopedia/illes-jeno Hangosfilm lexikon] לקסיקון הסרט המדבר

== קישורים חיצוניים ==

* [http://www.filmkatalogus.hu/Eugen-Illes--sz31433 Filmkatologs.hu]
* [https://port.hu/adatlap/szemely/illes-jeno/person-207781 ינה אילש] ב-PORT.hu
* [https://port.hu/adatlap/szemely/eugen-illes/person-271344 אאוגן אילש] ב-PORT.hu
* [https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/i-75F28/illes-jeno-eugen-illes-75F48/ ינה אילש] באתר Arcanum
* [https://www.hangosfilm.hu/filmenciklopedia/illes-jeno ביוגרפיה מורחבת של ינה אילש] באתר Hangosfilm
* [https://bookline.hu/szerzo/illes-jeno/69017?page=1 ספריו באתר bookline]

== הערות שוליים ==

קטגוריה:במאי קולנוע יהודים הונגרים
קטגוריה:צלמי קולנוע יהודים הונגרים
קטגוריה:סופרים יהודים הונגרים
קטגוריה:במאי קולנוע יהודים גרמנים
קטגוריה:דברצן: אישים
קטגוריה:ניצולי השואה: הונגריה
קטגוריה:הונגרים שנולדו ב-1877
קטגוריה:הונגרים שנפטרו ב-1951
יחידת הסייבר הארצית

יחידת הסייבר הארצית, היא יחידה של להב 433, משטרת ישראל, האחראית על המאבק בפשיעה הטכנולוגית במרחב הסייבר.

יחידת הסייבר הארצית הוקמה בלהב 433 במטרה להוביל את המאמץ הלאומי בלחימה בתופעות פשיעה במרחב הקיברנטי. היחידה אמונה על חקירת עבירות מחשב איכותיות ומתוחכמות במיוחד המצריכות מומחיות ואמצעים מתוחכמים, עבירות הנוגעות לתשתיות לאומיות ומוסדות פיננסים, פעילות עבריינית המסתייעת באמצעים מתוחכמים, יצור והפצת נגיף מחשב, סחיטה במרחב הקיברנטי ועוד.

היחידה אמונה על חשיפת פשעי סייבר, איסוף מודיעין ברשת, נטרול גורמי פשיעה במרחב המקוון המאיימים על תשתיות קריטיות, טיפול בתופעות כגון סחיטה במרחב הקיברנטי, גניבת מידע, הפצת רוגלות וחקירת עבירות סייבר מתוחכמות. מטרת היחידה היא להגן על שלום הציבור, רכושו וביטחונו, כל אלה תוך שימוש בשיטות ובאמצעים טכנולוגיים חדשניים ומתקדמים. היחידה עובדת בשיתוף פעולה עם גורמים אזרחיים, ארגוני אכיפה בארץ ובעולם, מוסדות אקדמיים וארגונים בינלאומיים.

== תפקידים ==
* ניהול חקירות בתחומי הייעוד של היחידה.<ref>

"[https://www.ynet.co.il/news/article/sylrautw2 נכנס מעזה לישראל והמיר כספים לקריפטו].

[https://www.calcalist.co.il/calcalistech/article/h1rpzugba פעילות יח' הסייבר כנגד חשבונות קריפטו של חמאס]

[https://www.mako.co.il/men-men_news/Article-557b0a9f7a13e81027.htm פעילות יח' הסייבר כנגד מלביני הון בקריפטו]

[https://www.ynet.co.il/news/article/yokra13578920 נעצרו מנהלי חברה להונאות משקיעים בקריפטו]

</ref>
* טיפול בפשיעת סייבר המלווה בפגיעה כלכלית.
* טיפול בפגיעת סייבר בתשתיות חיוניות/מוסדות פיננסיים.
* חשיפת תופעות פשיעה במרחב הקיברנטי לרבות פדופיליה.
* פעילות יזומה בנוגע לתרחישי איום מקוונים.
* סיוע ושיתוף פעולה בינלאומי בתחום הסייבר.

== קישורים חיצוניים ==
* [https://www.gov.il/he/departments/general/police_investigations_and_intelligence_department_cyber_unit אתר יחידת הסייבר הארצית]
*

== הערות שוליים ==

קטגוריה:להב 433
קטגוריה:סייבר ותכנות בישראל